
Krohaven Plejecenter er organiseret under Center for Plejecentre og Dagtilbud i Sundhed og Ældre, Holstebro Kommune. Krohaven har gennem en periode oplevet flere lederskift, hvilket naturligt har betydning for både medarbejdere, beboere og pårørende.1 - Baggrund 

Derfor har vi valgt at slå stillingen op med et særligt tilrettelagt toårigt udviklingsforløb. Vi tror på, at ledelse er et fag, der skal læres, udvikles og trænes i praksis. Med forløbet ønsker vi at skabe gode rammer for, at du kan vokse ind i lederrollen og samtidig sikre en stabil og langsigtet ledelsesmæssig forankring på Krohaven.
Vores ambition er at skabe en løsning, der giver mulighed for både personlig og faglig lederudvikling og bidrager til kontinuitet, trivsel og udvikling til gavn for alle med tilknytning til Krohaven.
2 - Stillingen

Vi tilrettelægger et toårigt udviklingsforløb med støtte, sparring og læring i praksis

Du får et særligt tilrettelagt toårigt udviklingsforløb, der understøtter dig i at udvikle dig i lederrollen og opbygge erfaring med ledelsesopgaven i praksis.
Forløbet omfatter:
• En erfaren ledermentor, som du kan sparre med om konkrete ledelsesudfordringer, udveksle erfaringer med og undersøge forskellige ledelsespraksisser sammen med.
• Tæt sparring med din ansættende leder, som følger din udvikling og støtter dig i at håndtere ledelsesopgaverne og omsætte erfaringer til læring.
• Ledelsesunderstøttelse fra HR, herunder en struktureret lederonboarding samt tilbud om ledersparring og eventuelt coaching med afsæt i dine behov og udviklingsmål.
• Et tværgående ledernetværk, hvor du kan dele erfaringer, hente inspiration og udvikle dig sammen med andre ledere i Holstebro Kommune.
• Introduktion til organisationen og ledelsesopgaven, herunder relevante introduktionsaktiviteter og mødet med de funktioner og samarbejdspartnere, der understøtter dig i lederrollen.

Forløbet tilrettelægges systematisk med tydelige udviklingsmål, løbende feedback og planlagte opfølgninger. 
Du får mulighed for at reflektere over din ledelsespraksis, afprøve nye tilgange og følge din egen udvikling gennem de to år.

På nuværende tidspunkt er Plejeboligleder på Mellemtoft konstitueret på Krohaven, og vil fungere som mentor og tæt sparringspartner.  

Om jobbet
På Krohaven har vi 10 særlige pladser til borgere med demens. En central ledelsesopgave bliver derfor at være med til at videreudvikle den demensfaglige indsats på Krohaven. Du får dermed muligheden for at være med i en vigtig udviklings opgave hvor der er fokus på beboernes gode hverdagsliv. Det giver dig samtidig en unik mulighed for at præge en arbejdsplads, der de kommende år får en vigtig rolle i udviklingen af demensområdet. 
Nye muligheder og udviklingsopgaver
Du får desuden mulighed for at være med til at udvikle Helhedsplejen på plejecentrene. Vi arbejder med udgangspunkt i personcentreret omsorg og har i 2026 haft særligt fokus på borgerens selvbestemmelse. Hvordan Helhedsplejen konkret skal udfolde sig, og hvordan den skal implementeres, er en del af den udvikling, vi skal arbejde videre med. 
En del af en større organisation
Som på alle plejeboliger i Holstebro Kommune er har Krohaven en bestyrelse. Bestyrelsen er sammen med plejecenteret optaget af at skabe et godt og konstruktivt samarbejde omkring Krohaven
Som plejeboligleder bliver du en del af en større organisation. Du får et tæt samarbejde med de øvrige centre i Sundhed og Ældre og med en række tværgående funktioner.
Det er derfor vigtigt, at du ser værdien i det tværgående samarbejde og trives med at være leder i en politisk styret organisation. Du skal kunne skabe relationer på tværs, og være opsat på at samarbejde om fælles løsninger, samtidig med at du tager ansvar for at få beslutninger omsat til handling lokalt på Krohaven.

[bookmark: vi-tror-på-at-ledelse-sker-i-relationen]   3- Din profil

For os er ledelse ikke noget, der foregår på afstand af hverdagen. Ledelse sker i mødet med medarbejderne, i dialogen med beboere og pårørende og i de mange situationer, hvor hverdagen kræver, at der bliver taget stilling, prioriteret og skabt retning.
Derfor søger vi en leder, der tror på, at relationer er en forudsætning for god ledelse.
Du skal være nysgerrig på mennesker og have blik for, hvad der får den enkelte og fællesskabet til at lykkes. Du møder andre med empati og respekt og skaber rum for, at medarbejderne kan bringe deres faglighed og perspektiver i spil. Du er inkluderende og relations skabende og arbejder bevidst med at skabe tillid, involvering og fællesskab.
Som leder har du en vigtig rolle i at skabe struktur i en kompleks hverdag og sikre, at aftaler bliver fulgt op, og at opgaver og initiativer bevæger sig fra idé til handling.
[bookmark: du-skaber-resultater-gennem-andre]Du skaber resultater gennem andre
Vi forventer, at du har tillid til medarbejdernes kompetencer og kan give ansvar fra dig. Du behøver ikke selv have fingrene i alle opgaver. Til gengæld skal du kunne sætte rammen, være tydelig om forventningerne og arbejde med at følge op på initiativer og aftaler. 
Du ser delegation som en mulighed for både at skabe ejerskab og udvikle medarbejdernes kompetencer. Du er teamdrivende og har blik for, hvordan forskellige fagligheder og perspektiver kan spille sammen om den fælles opgave.
[bookmark: Xb02d06d6d93b9f768a3afc25e9c84d57c03c834]Du må gerne stille spørgsmål til vores vaner og arbejdsgange og udfordre os på, om vi kan gøre noget bedre.
Du forstår, at udvikling først skaber værdi, når den kan omsættes til praksis og giver mening for medarbejdere og borgere.
[bookmark: X0a80687fb3fc6c74b88944305093ec109c4aa5a]Du kan både se hverdagen og den lange linje
Som leder skal du kunne balancere mange hensyn. Du skal være optaget af den daglige drift og samtidig kunne løfte blikket og se hvad fremtiden kalder på.
Du kan analysere en udfordring, forstå dens sammenhænge og er optaget af at finde løsninger sammen med medarbejderne. 
Du er ikke bange for at træffe beslutninger. Men du ved også, at gode beslutninger ofte bliver bedre, når du først har lyttet til dem, der står tæt på opgaven.
[bookmark: X86c4e21d87733f05d809b8ff1fba03780d2a255]Vi leder efter et menneske – ikke en facitliste
Vi forventer ikke, at du kan det hele fra første dag. Vi leder efter en leder, der har lyst til at være en del af fællesskabet, som er nysgerrig og har mod på opgaven. 
Om du kommer fra en lignende stilling eller med andet afsæt i bagagen, er ikke det vigtigste og din profil er godt rammet ind i stillingsopslaget. Dog vil vi fremhæve at demensfaglig erfaring eller erfaring fra et lignende sundheds- eller socialfagligt område vil været et plus. 
4 – Om Sundhed og Ældre

Sundhed og Ældre er en del af Social - og Sundheds forvaltningen i Holstebro Kommune, hvor Krohaven er et af i alt otte kommunale Plejecentre, organiseret under Centerlederen for Plejecentre og Dagtilbud. 
Social- og Sundhedsudvalget er det politiske udvalg som Sundhed og ældre betjener med understøttelse af konsulenter fra Staben samt afdelingen Kvalitet, Udvikling og Uddannelse.

   5 - Kontaktoplysninger


Ansættelsesvilkår
Stillingen tilbydes med tiltrædelse den 1. februar 2026, eller efter aftale. 
Ansættelse sker efter gældende overenskomst mellem den aktuelle faglige organisation. 

Kontaktperson
Har du spørgsmål er du meget velkommen til at kontakte Centerleder Laila Tarpgaard på 9611 4135.
Eller skriv på  Laila.tarpgard@holstebro.dk.  Alle henvendelser behandles fortroligt.

Sådan søger du
Vi vil gerne modtage din ansøgning via Holstebro Kommunes hjemmeside senest den 19. november 2026 kl. 23.59. 
Vi forventer at afholde de første samtaler den 24. november i tidsrummet fra kl. 9 – 15 og 2. samtale den 1. december 2026 i tidsrummet kl. 10 – 15 på Harald Leths vej 4, 7500 Holstebro. 

Går du videre til anden samtale, vil du blive inviteret til at besvare en personprofil med personlig tilbagemelding i HR & Udvikling den 27. november 2026.
 
Ved anden samtalerunde præsenteres du for en case opgave. 


6 - Om Holstebro Kommune


”I Holstebro Kommune bygger vi bro til hinanden. Det har vi gjort siden 1274, hvor den første af slagsen så dagens lys henover Storåen. Det er en del af vores kultur:
At tro på, at jo kortere afstanden er mellem mennesker, desto mere åbner det op for. Det er noget, man mærker i Holstebro Kommune.
Det er uanset, hvor du er. På Danmarks hyggeligste gågade. På talent-akademiet. På den kongelige ballet. På University College Holstebro. På det nye Campus Holstebro.
Du mærker det i skolerne. I sportshallerne, i begejstringen og rundt om på arbejdspladserne, som der i øvrigt bliver flere og flere af. Kulturen gør en forskel. Den bevæger os. Helt bogstaveligt.
Til hverdag betyder det, at vi sjældent ser tingene, som de er. Vi ser hellere, hvad det kan blive til”.
Sådan lyder starten på vores grundfortælling. Holstebro Kommune er med sine 59.000 indbyggere og Holstebro by i centrum en væsentlig drivkraft i det vestjyske.

Visionen
Visionen for Holstebro Kommune er at sætte den kulturelle dagsorden lokalt, nationalt og internationalt. Det er kulturen til forskel.
For at leve op til visionen, bruger vi kultur:
· Som drivkraft for udvikling og vækst – især inden for erhverv, uddannelse og sundhed.
· Som den røde tråd i vores driftsopgaver og serviceydelser – der er en dråbe af kultur i alt, som vi foretager os.
· Til at skabe fælles identiteter og til at profilere og markedsføre Holstebro.

Fælles ledestjerne og fælles værdier
Holstebro Kommunes overordnede personalepolitik tager udgangspunkt i kommunens vision samt overordnede værdier – ”Ledestjernen”.

”Alle kan noget – ingen kan alt – sammen kan vi det meste”.

